Des del curs escolar 2012-2013, mSchools ajuda l'alumnat i els docents a integrar les tecnologies mòbils a l'aula de manera eficaç, facilitant l'accés a materials actualitzats, millorant la col·laboració i reforçant el compromís de l'alumne, cosa que permet obrir noves vies d'ensenyament i aprenentatge que milloren el rendiment i l'ocupabilitat.
Mobile World Capital Barcelona amb la col·laboració de la Generalitat de Catalunya, l'Ajuntament de Barcelona i la GSMA convoquen l'edició dels Mobile Learning Awards 2017 dins del programa mSchools.
En aquesta cinquena edició hi ha un concurs que emmarca dues categories.
La cerimònia dels Mobile Learning Awards tindrà lloc a l'esdeveniment anual més important de la indústria mòbil, Mobile World Congress, el dimecres dia 1 de març de 2017.
Clica aquí per a més informació.
Els Mobile Learning Awards reconeixen els projectes més innovadors de docents i centres educatius de Catalunya a través de l'ús de la tecnologia mòbil a l'educació.
Aquest any, celebrem la seva cinquena edició amb dues modalitats:
L'objectiu del concurs "Mobile Learning Awards 2017" en la modalitat "Millors experiències i propostes d'aula amb tecnologies digitals" és donar a conèixer les millors experiències i propostes d'aula desenvolupades pels docents i estudiants universitaris respectivament, i que tinguin com a objectiu l'ús innovador de les tecnologies digitals.
L'experiència o proposta s'haurà de publicar a mSchools Toolbox.
És necessari estar registrat a Toolbox per poder publicar les experiències o propostes que es presentin a concurs.
Podeu participar al concurs omplint el formulari d'inscripció que trobareu aquí.
1.- Docents amb experiències i propostes d'aula que imparteixen els ensenyaments següents:
2.- Estudiants de Grau d'Educació Infantil, del Grau de Primària i de Màster de Formació de Professorat de Secundària de les universitats de Catalunya que hagin dissenyat propostes educatives.
Les propostes es presentaran en forma d'experiència educativa en el mSchools Toolbox.
Les propostes presentades a concurs han de mostrar un ús innovador de les tecnologies mòbils, han de complir els requeriments de les experiències i propostes d'aula del mSchools Toolbox i ser inèdites.
Les propostes hauran de respectar la legislació i reglamentació aplicables (normativa sobre drets d'imatge, propietat intel·lectual, etc.).
La finalitat del concurs és donar a conèixer les diferents vies d'integració de les tecnologies digitals a tots els centres docents de Catalunya, mitjançant unes propostes concretes de desenvolupament i implementació.
També s'incorpora com a finalitat fer visibles les accions que les AMPA/AFA de les Escoles i Instituts de Catalunya duen a terme en el procés d'aplicació de les tecnologies digitals en el seu centre educatiu.
Per això serà necessari que les propostes consisteixin en experiències que s'hagin aplicat al centre o que estiguin en procés d'aplicació, i que tinguin un impacte de canvi metodològic.
1.- Centres docents de Catalunya que imparteixen els ensenyaments següents:
2.- Associacions de mares i pares o associacions de famílies d'alumnes de centres educatius de Catalunya que imparteixen els ensenyaments següents:
Per participar, la direcció del centre o un representant de l'AMPA o AFA haurà de formalitzar la participació en el concurs emplenant les dades del centre educatiu al formulari de participació.
Els centres docents i les AMPA o AFA donaran a conèixer la seva experiència amb una presentació multimèdia que descrigui el procés de disseny, desenvolupament i avaluació.
És necessari que les propostes siguin inèdites i gestades dins del centre.
Els centres docents i les AMPA o AFA poden presentar una única proposta a cada categoria.